stanford-oval/wikipedia huggingface dataset:
The Ecleftic: 2 Sides II a Book
Kappaleet

Columbia Records - 01:53
Where Fugees At? - 03:48
Kenny Rogers - Pharoahe Monch Dub Plate - 03:04
Thug Angels feat. Small World - 06:35
It Doesn't Matter feat. The Rock & Melky Sedeck - 03:57
911 feat. Mary J. Blige - 04:19
Pullin' Me In - 04:38
Da Cypha feat. Supreme C & Marie Antoinette & Hope - 04:27
Runaway feat. Earth, Wind & Fire & The Product G&B - 04:56
Red Light District - 00:40
Perfect Gentleman feat. Hope - 04:09
Low Income feat. Beast & 718-Crew - 04:20
Whitney Houston Dub Plate - 01:42
However You Want It - 03:03
Hollyhood To Hollywood feat. Small World - 04:45
Diallo feat. Youssou N'Dour & MB2 - 07:22
Something About Mary - 05:20
Bus Search - 00:47
Wish You Were Here - 04:06
Teemu Kaski

Teemu Kaski (s. 1972) on suomalainen nyrkkeilijä. Hän edusti urallaan Lahden Kalevaa. Hän voitti Suomen-mestaruuden alle 54-kiloisten sarjassa vuosina 1991 ja 1993 sekä saavutti SM-hopeaa vuonna 1992 ja SM-pronssia vuonna 1990. Kaski voitti sarjansa GeeBee-turnauksessa vuonna 1993
Aiheesta muualla

http://sivut.jippiimissio.fi/filebank/749-hse2007_02-nastola-09.pdf (Arkistoitu – Internet Archive)
Kansalaisfoorumi (Valko-Venäjä)

| Kansalaisfoorumi> Гpaмадзянскі форум |
| --- | --- |
  
  
Perustettu:  1995
Johtaja:  Juri Stukalov
Kansainväliset jäsenyydet:  Lymec IFLRY
Iskulause:  Дорогу осилит идущий! Keep going!
Kotisivu:  civilforum.by
Infobox OKVirheellinen NIMI-arvo: 
Kansalaisfoorumi (valkoven. Гpaмадзянскі форум, Hramadzjanski forum, ven. Гpaжданский форум, Graždanski forum) on Valko-Venäjällä toimiva poliittinen nuorisojärjestö. Se on myös ainoa maassa toimiva laillisesti tunnustettu vastaavanlaatuinen järjestö, joka perustettiin vuonna 1995 ja sai seuraavana vuonna virallisen tunnustuksen maan oikeusministeriöltä.
Kansalaisfoorumi on ideologialtaan liberaali ja pyrkii edistämään liberaalin demokratian kehittymistä Valko-Venäjällä. Se auttaa mm. koordinoimaan maahan suuntautuvaa Erasmus+ -vaihto-ohjelmaa. Järjestö pyrkii mm.
Vahvistamaan ylioppilaskuntien asemaa opiskelijoita ja opetusta koskevassa päätöksenteossa.
Järjestämään väittelyitä ja opettamaan väittelytaitoja.
Lisäämään tasa-arvoa ja suvaitsevaisuutta valkovenäläisessä yhteiskunnassa.
Aktivoida varsinkin nuorisoa.
Järjestön vanhat jäsenet perustivat vuonna 2002 Vapaus ja edistys -puolueen. Sillä ei kuitenkaan ole virallisesti tunnustettua asemaa maassa.
Kansalaisfoorumi on sekä Euroopan liberaalinuorten että Kansainvälisen liberaalinuorten liiton täysjäsen.
Kansalaisfoorumi

Kansalaisfoorumi voi tarkoittaa
Sivistysliitto Kansalaisfoorumi, suomalainen järjestö
Kansalaisfoorumi (Občanské fórum), samettivallankumouksen aikana perustettu tšekkoslovakialainen tšekkien järjestö
Kansalaisfoorumi (Platforma Obywatelska), puolalainen puolue
Kansalaisfoorumi (Гpaмадзянскі форум), Valko-Venäjällä toimiva poliittinen nuorisojärjestö
Kansalaisfoorumi (Гражда́нская Платфо́рма), liberaalikonservatiivinen puolue Venäjällä.
Kansalaisfoorumi (kansalaisraati), kansalaisista satunnaisella otannalla koostettu ryhmä joka tutkii, keskustelee ja tekee suosituksia siitä miten jokin yhteiskunnallisesti merkittävä prosessi tulisi hoitaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kansalaisfoorumi”, voi hakea sivunnimihaulla, laajalla sivunnimihaulla tai tekstihaulla.
Tampereen kauppakamari

Tampereen kauppakamari on Pirkanmaalla toimiva elinkeinoelämän edunvalvonta- ja palvelujärjestö,  joka edistää Pirkanmaalla elinkeinoelämän toimintaedellytyksiä, yrittäjyyttä, tervettä kilpailua ja kansainvälistymistä sekä valvoo elinkeinoelämän etuja edistäen sen ja viranomaisten välistä yhteistoimintaa.
Toiminta

Tampereen kauppakamarin jäseninä on noin 2100 erikokoista ja eri toimialoja edustavaa yritystä ja yhteisöä. Jäsenyys kauppakamarissa on vapaaehtoista. Toiminta rahoitetaan jäsenmaksuilla ja maksullisilla palveluilla. Vaikuttamiskohteet määritellään vuosittain yhteistyössä luottamushenkilöiden kanssa laadittavassa vaikuttamissuunnitelmassa. Kamari on jäsenmäärältään toiseksi suurin Suomen 19 kauppakamarista, joiden yhteiselimenä toimii Keskuskauppakamari. Tampereen kauppakamarin puheenjohtaja on Juhani Lehti. Toimitusjohtaja on Antti Eskelinen ja hänen edeltäjiään Tommi Rasila (2004–2012), Harri Jaskari (2001–2004) ja Matti Hokkanen (1968–2000).
Kauppakamareiden toiminta perustuu Suomessa kauppakamarilakiin (878/2002). Sen mukaan kauppakamari on Keskuskauppakamarin jäsenyhteisö, jonka toiminta-alueena on Keskuskauppakamarin sille vahvistama alue. Kauppakamarin tehtävänä on kehittää elinkeinoelämän toimintaedellytyksiä toiminta-alueellaan sekä hoitaa sille säädettyjä ja määrättyjä julkisia tehtäviä.
Historia

Venäjän väliaikainen hallitus vahvisti 10. elokuuta 1917 asetuksen kauppakamareista, joita tuli perustaa Helsinkiin, Tampereelle, Turkuun, Vaasaan ja Viipuriin. Tampereen kauppakamarin perustamista yritettiin useammassa kokouksessa marraskuusta 1917 alkaen, mutta lopullinen perustamispäätös siirtyi muun muassa sisällissodan takia vuoden 1918 toukokuuhun. Aluksi Tampereen kauppakamarin toiminta-alue oli nykyistä huomattavasti laajempi ja ulottui Porin ja Rauman alueilta Keski-Suomeen asti. Nykyisin Tampereen kauppakamarin toiminta-alue kattaa  Pirkanmaan maakunnan sekä Kiikoisten kunnan Satakunnasta.
Aiheesta muualla

Tampereen kauppakamari
Keskuskauppakamari
Taivas ja maa

| Taivas ja maa> Heaven & Earth |
| --- | --- |

Ohjaaja:  Oliver Stone
Käsikirjoittaja:  Oliver Stone
Perustuu:  Le Ly Hayslipin omaelämäkerrallinen romaaniin
Tuottaja:   Arnon Milchan  Oliver Stone  Robert Kline 
Säveltäjä:  Kitaro
Kuvaaja:  Robert Richardson
Leikkaaja:   David Brenner  Sally Menke 
Lavastaja:  Jack G. Taylor Jr.
Pääosat:   Hiep Thi Le  Tommy Lee Jones  Haing S. Ngor  Joan Chen 
Valmistustiedot
Valmistusmaa:  Yhdysvallat
Tuotantoyhtiö:   Warner Bros.  Regency Enterprises  Le Studio Canal+ 
Levittäjä:  Warner Bros. Netflix
Kesto:  140 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Taivas ja maa (Heaven & Earth) on yhdysvaltalainen elokuva, jonka ohjaaja on Oliver Stone. Se on ilmestynyt vuonna 1993. Elokuvan pohjana on Le Ly Hayslipin omaelämäkerrallinen romaani nuoren naisen varttumisesta Vietnamin sodan varjossa ja romanssista amerikkalaissotilaan kanssa.
Näyttelijät

| 0 | 1 | 2 |
| --- | --- | --- |
|  Tommy Lee Jones  | … |  Sgt. Steve Butler   |
|  Joan Chen  | … |  Mama   |
|  Haing Ngor  | … |  Papa   |
|  Hiep Thi Le  | … |  Le Ly   |
|  Debbie Reynolds  | … |  Eugenia   |
|  Dustin Nguyen  | … |  Sau   |
|  Conchata Ferrell  | … |  Bernice   |
|  Vivian Wu  | … |  Madame Lien   |
|  Dale Dye  | … |  Larry   |
Lähde:
Erään kriitikon mukaan ”[e]lokuvalla on hyvät, voimalliset hetkensä, mutta Stone antaa kerrontansa lipsahtaa liian usein kioskilukemistoista tutun viihdeturinan puolelle”.
The Economics of Prohibition

| The Economics of Prohibition |
| --- | --- |
Kirjailija:  Mark Thornton
Kieli:  englanti
Genre:  taloustiede, yhteiskuntatieteet
Kustantaja:  University of Utah Press
Julkaistu:  1991
Sivumäärä:  153
ISBN:  0-87480-379-9

Löydä lisää kirjojaKirjallisuuden teemasivulta
The Economics of Prohibition on yhdysvaltalaisen taloustieteilijä Mark Thorntonin kirja, joka käsittelee alkoholin ja huumeiden kieltoa taloustieteellisestä näkökulmasta. Kirjan on julkaissut University of Utah Press vuonna 1991. Thornton pitää huumeiden kiellon ylläpitoa kalliina ja ongelmia aiheuttavana, sillä se siirtää huumemarkkinat pimeän talouden piiriin. Thornton esittää, että huumeiden kielto voitaisiin purkaa vähitellen, yksi aine kerrallaan. Ensimmäisenä tulisi poistaa alkoholin ja tupakan säännöstely ja verotus. Tämän jälkeen voidaan yksi kerrallaan laillistaa kannabis, kokaiini ja heroiini.
Sisältö

Thorntonin mielestä suurinta osaa huumeista voidaan pitää käytännössä haitattomina, mikäli niitä käytetään kohtuullisesti. Tällöin huumeiden käyttäjillä ei ole mahdollisuutta tuotteiden laadun varmistamiseen ja heiltä puuttuu oikeudellinen kuluttajansuoja. Vapailla markkinoilla monet nykyisin laittomat huumeet saattaisivat olla lääkeaineita. Esimerkiksi vaarallista crackia ei Thorntonin mukaansa liikkuisi markkinoilla, jos vähemmän haitallista kokaiinia olisi vapaasti saatavilla. Kalliiden huumausaineiden käyttö on usein rahoitettava rikollisuudella. Thornton väittää, että huumeiden kiellosta hyötyvät eniten huumeiden nykyiset tuottajat.
Thorntonin mukaan esimerkiksi Yhdysvalloissa alkoholin kieltolain aikana pimeillä markkinoilla myytyjen juomien keskimääräinen alkoholipitoisuus kaksin- tai kolminkertaistui ja mietojen alkoholijuomien myynti laski. Suuri osa pimeillä markkinoilla myydystä alkoholista sisälsi myrkyllistä metanolia. Alkoholin kohtuukäyttö väheni, sillä juomien alkoholiprosenttia oli vaikea arvioida. Thorntonin mielestä on todennäköistä, että esimerkiksi kannabiksen ja oopiumin kielto on ainoastaan lisännyt näiden huumeiden kulutusta.
Aiheesta muualla

Thornton, Mark: The Economics of Prohibition (PDF) mises.org. (englanniksi)
Tasainen liike

Tasaiseksi liikkeeksi kutsutaan liikettä, jossa liikkeen keskinopeus on miltä tahansa aikaväliltä laskettuna sama. Tämän takia tasainen liike on suoraviivaista, sillä fysiikassa nopeus on vektorisuure, johon kuuluu sen suuruuden ohella myös suunta. Näin käsitettynä se voi olla vakio vain, jos liikkeen suuntakaan ei muutu. Tasaisessa liikkeessä kiihtyvyys on nolla. Kappaleen tietyssä ajassa kulkema matka voidaan laskea kertomalla sen nopeus aikavälin pituudella ( s=vt).
Tasainen liike on yksinkertaisin liikkeen malli, jolla kuvataan todellista liikettä. Mekaniikan ensimmäisen peruslain mukaan kappaleen liike on tasaista, jos siihen ei vaikuta mikään ulkoinen voima, tai jos siihen vaikuttavien voimien vektorisumma on nolla. Käytännössä täysin tasainen liike on luonnossa kuitenkin hyvin harvinainen.
Aiheesta muualla

Opetus.tv: Fysiikan etäopiskeluympäristö, Tasainen liike: 1. Tasaisen liikkeen kuvaajat ja yhtälön johtaminen, 2. Matka ja tasainen liike
The Kingston Trio

The Kingston Trio vuonna 1963.
The Kingston Trio on yhdysvaltalainen folkyhtye. Se perustettiin 1957 Palo Altossa Kaliforniassa. Alkuperäisjäsenet olivat Bob Shane, Nick Raynolds ja Dave Guard. Soittimina jäsenillä oli kaksi akustista kitaraa ja banjo.
Juuri collegesta valmistuneet nuorukaiset ansaitsivat elantonsa soittamalla kalifornialaisissa klubeissa, kunnes heidän managerinsa Frank Werber sai hankituksi yhtyeelle levytyssopimuksen suurelle Capitol-levy-yhtiölle. Vuonna 1958 ilmestyi Kingston Trion läpimurtohitti ”Tom Dooley”. Laulu sai Grammy-palkinnon vuoden parhaana country & western -esityksenä.
Dave Guard lähti yhtyeestä 1961 musiikillisten ja taloudellisten erimielisyyksien vuoksi. Hänen tilalleen tuli John Stewart.
Yhtyeen suosio 1960-luvun alussa oli suuri. Parhaimmillaan Kingston Triolla oli neljä albumia Yhdysvaltain kymmenen eniten myydyn albumin listalla. Albumeja julkaistiin tiheään tahtiin ja ne menestyivät hyvin, mutta single-listan kärjessä Kingston Trio oli vain harvoin.
Kingston Trion suosio laski Beatlesin ja muiden brittiyhtyeiden noustessa Amerikan levymyyntilistojen kärkeen. Yhtye hajosi 1967.
Bob Shane perusti uuden yhtyeen, New Kingston Trio, vuonna 1969. Vuonna 1976 Shane sai alkuperäisen yhtyeen jäseniltä luvan käyttää omasta yhtyeestään nimeä Kingston Trio. Nick Raynolds palasi jäseneksi 1980-luvulla ja erosi 1998. Bob Shane puolestaan jätti yhtyeen vuonna 2004 heikentyneen terveytensä vuoksi.
Nykyinen kokoonpano on: George Grove, Bill Zorn and Rick Dougherty, eli yhtään 1960-luvun Kingston Trion jäsentä ei ole enää mukana. Bob Shanen mielestä nykykokoonpano kuulostaa hyvin paljon alkuperäiseltä 1957–1961 toimineelta Kingston Triolta.
Levyjä

Saksalainen Bear Family Records on julkaissut Kingston Trion laajasta tuotannosta kaksi CD-boksia: The Guard Years ja The Stewart Years. Kummassakin boksissa on 10 levyä. Mukana ei ole 1967 hajoamisen jälkeen levytettyjä lauluja.
Kanadan avoin tennisturnaus

| Rogers Cup |
| --- | --- |
 Aviva Centre, jossa järjestetään Torontossa pelattava turnaus
Tiedot
Kiertue:  ATP-turnaus / WTA-turnaus
Sijainti:  Montreal / Toronto  Kanada
Kilpailupaikka:  Stade IGA & Aviva Centre
Kilpailuluokka:  ATP Tour Masters 1000 WTA Premier 5
Kenttätyyppi:  Kova / ulkokentät
Kaavio:  Miehet: 56S / 28Q / 24D Naiset: 56S / 48Q / 28D
Palkintorahaa:  Miehet: 5 315 025 $ Naiset: 2 820 000 $
Virallinen sivusto
Kanadan avoin tennisturnaus (viralliselta nimeltään Rogers Cup sponsorin mukaan, tunnetaan myös nimellä Canada Masters) on vuosittain heinä-elokuussa järjestettävä tennisturnaus. Miesten turnaus on osa Masters-sarjaa ja naisten turnaus on Premier 5 -turnaus. Joka vuosi toinen turnauksista järjestetään Montrealissa ja toinen Torontossa. Parittomina vuosina miesten turnaus järjestetään Montrealissa ja naisten turnaus Torontossa. Parillisina vuosina vastakkaisissa paikoissa. Turnaus pelattiin ensimmäisen kerran vuonna 1881 ja siitä tuli avoin vuonna 1968, jolloin nimi muuttui Kanadan mestaruusturnauksesta (Canadian Championships) Kanadan avoimiksi (Canadian Open).
Aiheesta muualla

Kuvia tai muita tiedostoja aiheesta Kanadan avoin tennisturnaus Wikimedia Commonsissa
Viralliset sivut (englanniksi)
Indian Wells Miami Monte Carlo Madrid Rooma Toronto Cincinnati Shanghai Pariisi
1988–2008 Berliini 1988–2008 Miami 1990–2008 Charleston 1990 Chicago 1990–2008 Montréal/Toronto 1990–2008 Rooma 1991–1992 Boca Raton
 1993–1995 Philadelphia 1993–2008 Tokio 1993–2007 Zürich 1997–2008 Indian Wells 1997–2008 Moskova 2004–2007 San Diego 2008 Doha
19882008 Amelia Island  19881990/19931995 Boca Raton  19881989 Charleston  19881989 Montreal/Toronto  19881995 Houston 19882008 Los Angeles 19892008 Eastbourne 1989 Rooma 19901995 Brighton 19901996 Indian Wells/Palm Springs 19902002 Hampuri 19902008 Stanford 19902008 Stuttgart 19901996 Tokio (Nicherei) 19901992 Tokio (Pan Pacific)
 19911997 Chicago 19911992/19962005 Philadelphia 19931997 Barcelona/Madrid 19932008 Pariisi 19932003 Leipzig 19932008 Sydney 1996 Madrid 19972008 New Haven
19972002 Tokio (Princess) 19982008 Linz 20002008 Peking 20002003 Scottsdale 20012008 Dubai 20022008 Antwerp 20032007 Varsova 20042007 Doha 20052007 Luxemburg
 2008 Bangalore  2008 Zürich
Tanssiteatteri Glims & Gloms

Tanssiteatteri Glims & Gloms on vuonna 1999 perustettu espoolainen tanssiteatteri. Teatterin taiteellisina johtajina toimivat sen perustaneet koreografit Simo Heiskanen ja Tuomo Railo.
Tanssiteatteri Glims & Glomsin taiteellisena pyrkimyksenä on tuottaa esityksiä, joissa komiikka koskettaa, huumori yllättää ja tanssi kohottaa.
Glims & Gloms tuottaa vuosittain 1–2 produktiota, joissa yhdistyvät monet esittävän taiteen elementit: tanssi, teatteri, musiikki, kuvataide, video ja teatteritekniikan sovellukset. Ohjelmistosta löytyy teoksia niin lapsille kuin aikuisillekin. Glims & Gloms on tunnettu erityisesti suurista produktioistaan, joissa lavalla nähdään useita tanssijoita ja muusikoita. Lisäksi ohjelmistossa on aina kiertuetoimintaan soveltuvia, pienimuotoisempia teoksia. Kiertueita ja näytöksiä Glims & Glomsilla on niin Suomessa kuin ulkomaillakin.
Teokset

2022 - Minä unohdin miten suuressa talossa asun (Kor. Simo Heiskanen)
2021 - Antti Puuhaara (Kor. Tuomo Railo)
2019 - DJ - Mölytoosa ja Mummu (Kor. Simo Heiskanen)
2018 - Raxu Taskunen (Kor. Simo Heiskanen)
2017 - JAM - Herra Hillon Hämmennys (Kor. Simo Heiskanen)
2019 - Kunnioitus - Respect (Kor. Tuomo Railo)
2018 - Valkoisten Vankina (Kor. Tuomo Railo)
2017 - Anders B. (Kor. Tuomo Railo)
2017 - Horny Wash (Kor. Simo Heiskanen)
2016 - Omnipotens (Kor. Tuomo Railo)
2015 - Akseli 150 -vuotta (Kor. Simo Heiskanen)
2014 - papulaBOX (Kor. Simo Heiskanen)
2014 - Nom de Plume kabaree (Kor. Simo Heiskanen)
2013 - Aikojen lopun Kvartetto (Kor. Tuomo Railo)
2012 - Viktor, hänen kukkonsa Max ja soittorasian arvoitus (Kor. Simo Heiskanen)
2011 - Arka Paikka (Kor. Tuomo Railo)
2011 - Amatöörit (Kor. Simo Heiskanen)
2010 – Helinä (Kor. Simo Heiskanen)
2009 – A Man Without A Shade In His Soul (Kor. Simo Heiskanen)
2009 - Pessi ja Illusia (Kor. Tuomo Railo)
2008 – Riittoisa kuu (Kor. Simo Heiskanen)
2008 - Lunta pakaroilla (Kor. Tuomo Railo)
2007 – Kaijat (Kor. Simo Heiskanen)
2006 – Simon siivoomo (Kor. Simo Heiskanen),  Suurperhe (Kor. Tuomo Railo)
2005 – Takuumiehet  (Kor. Simo Heiskanen)
2004 – Näkki (Kor. Tuomo Railo)
2003 – Nektar (Kor. Simo Heiskanen)
2002 – Macchiato (Kor. Tuomo Railo)
2001 – Sikabaletti (Kor. Tuomo Railo)
2000 – Lankku (Kor. Simo Heiskanen), Kirsikkapuu (Kor. Tuomo Railo)
1999 – Java (Kor. Simo Heiskanen ja Tuomo Railo)
Palkinnot

2009 – Tanssitaiteen valtionpalkinto
2002 – Vuoden tanssiteko –palkinto (Kuopio Tanssii ja Soi)
2001 – Kulttuuriteko –palkinto (Espoon kaupunki)
Aiheesta muualla

Glims&Glomsin kotisivu
Tanssin tiedotuskeskus
Tasaisesti kiihtyvä liike

Tasaisesti kiihtyvä liike on liikettä, jonka kiihtyvyys on vakio.
Tasaisesti kiihtyvä liike ei välttämättä ole suoraviivaista. Fysiikassa kiihtyvyys on tosin vektorisuure, johon kuuluu sen suuruuden ohella myös suunta. Kuitenkin on mahdollista, että kiihtyvyyden suunta poikkeaa liikkeen suunnasta. Näin on laita esimerkiksi heittoliikkeessä.
Jos kappale on tasaisesti kiihtyvässä liikkeessä ja sen nopeus tietyllä hetkellä on  v_{0}, nopeus ajan t kuluttua on
missä a on liikkeen kiihtyvyys.  Kappaleen tässä ajassa kulkema matka on
Kappaleen liike on tasaisesti kiihtyvää, jos siihen kohdistuvien voimien resultantti pysyy vakiona.  Esimerkiksi vapaa putoamisliike, johon ilmanvastus ei sanottavasti vaikuta, on likimain tasaisesti kiihtyvää, kunhan kappale ei putoa niin korkealta, että siellä painovoima on merkittävästi heikompi kuin maan pinnalla.
Tasainen liike voidaan käsittää tasaisesti kiihtyvän liikkeen erikoistapaukseksi, jossa kiihtyvyys on nolla.
Aiheesta muualla

Opetus.tv: Fysiikan etäopiskeluympäristö, Kiihtyvä liike
The Earth Is Not a Cold Dead Place

| The Earth Is Not a Cold Dead Place Explosions in the Sky |
| --- | --- | --- |

Studioalbumin tiedot
 Julkaistu: 4. marraskuuta 2003
 Formaatti: CD
 Tyylilaji: post-rock
 Kesto: 45.37
 Levy-yhtiö: Temporary Residence
Yhtyeen Explosions in the Sky muut julkaisut
| Those Who Tell the Truth Shall Die, Those Who Tell the Truth Shall Live Forever 2001 | The Earth Is Not a Cold Dead Place 2003 | The Rescue 2005 |
The Earth Is Not a Cold Dead Place on Explosions in the Sky -yhtyeen kolmas studioalbumi. Se julkaistiin 4. marraskuuta 2003 ja sisältää viisi kappaletta. Albumi sai täydet tai lähes täydet pisteet useissa arvosteluissa, kuten allmusicissa, jossa se sai neljä ja puoli tähteä viidestä ja The Guardianin arvostelussa, jossa se sai neljä tähteä viidestä. Albumin kaikki kappaleet ovat instrumentaalisia eli niissä ei ole sanoituksia.
Joitakin albumin kappaleita on käytetty elokuvissa, radiossa ja televisiossa. Lyhennetty versio viimeisestä kappaleesta "Your Hand in Mine" oli Friday Night Lights -elokuvan soundtrackissa ja osaa samasta kappaleesta käytettiin myös NRG Energy -yhtiön mainoksissa. Kappale "The Only Moment We Were Alone" oli mukana elokuvan Australia trailerissa ja elokuvassa Capitalism: A Love Story. Sama kappale oli myös Love the Beast -dokumenttielokuvassa. Kappaletta "First Breath After Coma" käytettiin muutaman televisiokanavan sekä Under Armour -yhtiön mainoksissa.
Kappaleet

First Breath After Coma – 9.34
The Only Moment We Were Alone – 10.14
Six Days at the Bottom of the Ocean – 8.43
Memorial – 8.50
Your Hand in Mine – 8.16
Arviot

Metacritic: 86/100
Allmusic:
Taivas lyö tulta

| ”Taivas lyö tulta” Teräsbetoni |
| --- | --- | --- |

Singlen tiedot
 Albumilta: Metallitotuus
 Äänitetty : helmikuu 2005, Astia-studio
 Julkaistu: 2005
 Tekijä(t): Viljo Rantanen
 Tyylilaji: power metal
 Kesto: 03.20
 Levy-yhtiö: Warner Music Finland
Listasijoitukset
  Suomen virallinen lista: 1.
Teräsbetonin muut singlet
|   | ”Taivas lyö tulta” 2005 | ”Orjatar” 2005 |
Taivas lyö tulta on suomalaisen power metal -yhtye Teräsbetonin vuoden 2005 helmikuussa julkaistu ensisingle. Singlen kummatkin kappaleet on kirjoittanut yhtyeen kitaristi Viljo Rantanen, joka teki Taivas lyö tulta -kappaleesta ensimmäisen demon vuoden 2003 syksyllä. Singlen a-puoli auttoi esikoisalbumia Metallitotuus myymään kultaa samana vuonna. Kappale julkaistiin yhtyeen internet-sivuston kautta vuoden 2004 aikana ja se sai soittoa Radio Cityllä 2004 syksyn aikana.
Single myi kultaa julkaisvuotenaan. B-puolen "Pyhä maa" -kappaletta ei julkaistu yhtyeen ensialbumilla, mutta se esiintyi toisen albumin Vaadimme metallia erikoispainoksen bonusraitana.
Kappale oli myös Suomen jääkiekkomaajoukkueen maalilauluna.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Taivas lyö tulta | Rantanen | 3.20 |  |  |  |  |  |  |
| 2. | Pyhä maa | Rantanen | 3.38 |  |  |  |  |  |  |
| 3. | Haastatteluvideo |  | 6.44 |  |  |  |  |  |  |
|  |  |  | 13.42 |  |  |  |  |  |  |
Aiheesta muualla

Taivas lyö tulta discogs.com -sivustolla
Albumi Taivas lyö tulta Encyclopaedia Metallum -sivustolla (englanniksi)
Takashima

| Takashima (高島市) |
| --- | --- |
 Kaizu-Ōsakin kirsikkapuita Biwajärven rannalla
 lippu:  Symboli
 Takashiman sijainti Shigan prefektuurissa
 Takashima
 Koordinaatit: 35°21′10.8″N, 136°02′08.6″E 
Valtio:  Japani
Alue:  Kansai
Prefektuuri:  Shiga
Pinta-ala:  
 – Kokonaispinta-ala:  693,05 km²
Väkiluku (2017):  49 975
 – Väestötiheys:  72 as./km²
Symbolit:  
 – Kukka:  Iris laevigata
 – Puu:  Sakura
 – Lintu:  Kiuru
Aikavyöhyke:  UTC+9
 
 www.city.takashima.lg.jp 
Infobox OKVirheellinen NIMI-arvo: 
Takashima (jap. 高島市, Takashima-shi) on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin luoteisosassa Biwajärven rannalla Ōtsun pohjoispuolella. Takashimassa on 49 975 asukasta (vuonna 2017) ja sen pinta-ala on 693,05 neliökilometriä.
Maantiede

Takashima on laaja kaupunki, joka syntyi, kun Takashiman, Adogawan, Imazun, Kutsukin, Makinon ja Shin-Asahin kunnat yhdistyivät vuonna 2005 uudeksi Takashiman kaupungiksi. Suuri osa kaupunkia on maaseutumaista, ja maasto vaihtelee lännen vuoristosta laskeutuen itään päin Biwajärven ranta-alangoille. Korkeimmat huiput kohoavat lähes tuhannen metrin korkeuteen.
Matkailu

Biwajärven pohjoisosan rannat ovat säilyneet hyvin uimakelpoisina. Niinpä Takashiman hiekkarannat houkuttelevat kesäisin lomailijoita.
Talvella alueen vuorilla sataa paljon lunta. Kaupungissa on useita laskettelukeskuksia.
Talvimaisema Makinossa
Shirahige-jinjan torii Biwajärvellä
Liikenne > Rautatiet

JR Nishi-Nihon -yhtiön Kosei-linja kulkee Kiotosta Takashiman kautta Ōmi-Shiotsuun, josta on yhteys edelleen Japaninmeren rannikkokaupunkeihin. Kaupungin alueen asemat ovat Ōmi-Takashima, Adogawa, Shin-Asahi, Ōmi-Imazu, Ōmi-Nakashō ja Makino.
Liikenne > Maantiet

Biwa-järven rannikolla Ōtsusta Fukuin prefektuurin Tsurugaan kulkee valtatie 161, jonka yhteyteen kuuluvat myös Takashima-ohitustie ja Kohoku-ohitustie. Poikittainen yhteys on tie 303, joka johtaa Japaninmeren rannikolta Obamasta Gifuun.
Aiheesta muualla

Kuvia tai muita tiedostoja aiheesta Takashima Wikimedia Commonsissa
Kaupungin internetsivut (japaniksi)